Årets mestvinnende spaniels på bruksprøver 2023.

I 2023 oppnådde fire hunder maks oppnåelige poeng i grenen rallylydighet og tre hunder oppnådde maks poengsum i spor. Statuttene sier at det i samtlige grener skal kåres kun EN vinner.

Rallylydighet: Vinneren er den hund som sammenlagt på sine tre tellende resultater oppnår høyest poengsum. Årets vinner fikk til sammen 590 av mulige 600 på sine tre resultater og slo nummer to på lista med 4 poeng.

Spor: Det var tre hunder som hadde oppnådd max poengsum. Statuttene sier da at det er antall poeng hundene har på sine tre tellende resultater som avgjør hvem som vinner. De to beste hundene hadde til sammen eksakt samme poengsum og sto fremdeles likt. Da er det høyeste poengsum på en prøve ut over de tre tellende som skal avgjøre, og på prøve fire skilte det 2,5 poeng mellom nummer 1 og 2. Så det var tett i toppen også her.

I år kom det inn resultater stort sett fra engelsk springer spaniel og cocker spaniel, i tillegg en amerikaner og to welsher. Det konkurreres med de fleste spanielrasene og håper dere alle sender inn resultater neste år. Listene blir jo liggende på klubbens hjemmeside og vi vet at potensielle valpekjøpere går inn og ser etter rasen de er interessert i. Derfor er det viktig at alle sender inn sine resultater; alle kan selvsagt ikke vinne, men bli med og vis gjerne bredden i rasen du trives med.

Gratulerer til alle vinnere og dere andre på listene. Vi ønsker lykke til videre!

Frist for å komme med eventuelle rettelser til listene er 2 uker etter at listene er offentliggjort; fristen er 19. januar og sendes på mail til ellengw@online.no.